আ ডগ্‌স লাইফ
আ ডগ্‌স লাইফ (ইংরেজি: A Dog's Life) হল ১৯১৮ সালে মুক্তিপ্রাপ্ত মার্কিন হাস্যরসাত্মক নির্বাক চলচ্চিত্র। ছবিটি রচনা, প্রযোজনা ও পরিচালনা করেছেন চার্লি চ্যাপলিন। এটি ফার্স্ট ন্যাশনাল পিকচার্স স্টুডিওর অধীনে চ্যাপলিনের নির্মিত প্রথম চলচ্চিত্র। এই ছবির কেন্দ্রীয় চরিত্র "স্ক্র্যাপ্‌স" নামে একটি কুকুর, যা দ্য ট্রাম্প (চ্যাপলিন) ও একজন বারের গায়িকাকে (এডনা পারভায়েন্স) সুখী জীবন গঠনে সাহায্য করে। এতে চ্যাপলিনের ভাই সিডনি চ্যাপলিন একটি ছোট চরিত্রে অভিনয় করেন এবং এটি প্রথম চলচ্চিত্র যেখানে তারা দুই ভাই একসাথে পর্দায় অভিনয় করেছেন। চার্লস ল্যাপওর্থ চ্যাপলিনের সাক্ষাৎকার নিতে গিয়ে চ্যাপলিনের সাথে পরিচিত হন। ল্যাপওর্থ ছিলেন একজন সংবাদপত্রের সম্পাদক। চ্যাপলিন তাকে এই ছবিতে কনসালটেন্ট চরিত্রে অভিনয়ের সুযোগ দেন।